Memoria Olai Swartzii. XXXV 



omnium civium suorum iuvatus fuerit. Doctrinae et scientiae ea fuit 

 copia , ut princeps fere rei herbariae in patria sua cum Thunbergic* 

 haberetur. Domesticam vitam, quantum scimus, tranquillam gessit et 

 prosperam, quanquam uxor dilecta duodeviginti annis ante ipsius obitum 

 erepta fuerit. His omnibus accessit mors tempestiva, si gloriae satietatem 

 seniique decrepiti adversitatem adspexeris, utique praematura, si consi- 

 lium ad amicorum desiderium, atque ad suorum amorem transtuleris. 

 Itaque beale beneque vixisse Swartzium, laetamur, haud lugemus. Sed 

 ordine procedendum, protinus vita enarranda, dein vero de iis praeci- 

 piendum , quae mansura sunt , perpetuis scientiae monumentis. 



Natus est Olaus Swartzius Norcopiae, quae urbs provin- 

 ciae Gothicae orientalis satis florens est artium mechanicarum, et fabrica* 

 rum sedes. Pater Olaus, fabricarum possessor, e coniuge, nata Bro- 

 bergia, nobili femina, suscepit filium anno 1760 die 21. Sept. Ad 

 bonas artes eruditum iuvenem, eo ipso anno, quo Linnaeus ad superos 

 migravit, (1778,) Upsaliam, doctrinarum amplissimam in Suecia magistram 

 sedemque, misit, ut ibi, quam sibi delegerat, historiae naturalis disci- 

 plina uberius instrueretur. In demortui patris Linnaei locum suffectus 

 filius provinciam docendae historiae naturalis administrabat. Eo magistro, 

 qui adsidua confiictabatur adversa valetudine , noster usus , protinus 

 sensit, igniculos studii mox exstinctum iri, ni ferias, quas per aestatem 

 fere totam in ea Musarum sede agunt, in usum scientiae suae converte- 

 ret. Itaque per aestates annorum 1779 — 1782 itinera utilissima su- 

 scepit per provincias patriae, ut divitias naturales cognosceret. Peragra- 

 vit provincias, sinui botnico ab occidente conterminas, ipsamque Lappo- 

 niam ad Luleam usque, Finlandiam, insulas denique Alandiam 

 Gotlandiam que. Iis itineribus cum amplissimam sibi plantarum pa— 

 triarum notitiam comparavisset , auctam adiutamque studio hiberno , core- 

 fecto quinquennio academico, iuvenis, annum agens vicessinum tertium y 

 ut uberiorem nancisceretur cognitionem, aptissimum putavit iter in dissi- 

 tas orbis regiones. Tropicarum divitiarum desiderio flagrans, postquam 

 praeside Linnaeo filio a. 1781 dissertationem de methodo muscorum 

 defenderat (Linn. amoen. acad. vol. 10. app. p. 69.), Gentianae pul- 



****** 



